
PËR NJË SHTESË FONDI NË BUXHETIN E VITIT 2009, MIRATUAR PËR MINISTRINË E SHËNDETËSIsË,  PËR MBULIMIN E SHPENZIMEVE, PËR kRYERJEN E TRANSPLANTIT TË VESHKËS PËR DISA SHTETAS

Në mbështetje të nenit 100 të Kushtetutës dhe të neneve 5 e 45 të ligjit nr. 9936, datë 26.6.2008 “Për menaxhimin e sistemit buxhetor në Republikën e Shqipërisë”, dhe të nenit 12 të ligjit nr.10025, datë 27.11.2008 “Për buxhetin e vitit 2009”, me propozimin e Ministrit të Shëndetësisë, Këshilli i Ministrave

VENDOSI:

1. Ministrisë së Shëndetësisë, në buxhetin e miratuar për vitin 2009, zëri “Shpenzime për mallra e shërbime”, t’i shtohet fondi 10 000 000 (dhjetë milionë) lekë, për mbulimin e shpenzimeve për kryerjen e transplantit të veshkës për disa shtetas.
2. Lejimin e Ministrisë së Shëndetësisë, që me fondin 10 000 000 (dhjetë milionë) lekë, të kryejë transplantin e veshkës, për disa shtetas, nëpërmjet shoqërisë “Enar Saglik ve Egitim Hiz.Ltd”.
3. Ky fond të përballohet nga fondi rezervë i Buxhetit të Shtetit.
4. Ngarkohet Ministria e Shëndetësisë të negociojë dhe të lidhë kontratën me shoqërinë “Enar Saglik ve Egitim Hiz.Ltd”, për kryerjen e transplantit të veshkës, pranë qendrës spitalore “Ibni Sina  Hastanesi Sihhiye” ose në qendra spitalore, të autorizuara dhe nën përgjegjësinë e kësaj shoqërie, të licencuara për ofrimin e këtij shërbimi.
5. Ngarkohet Ministria e Financave dhe Ministria e Shëndetësisë për zbatimin e këtij vendimi
Ky vendim hyn në fuqi menjëherë.

